જ્યારે નવા પ્રકારમાં કેપેસિટિવ સ્કેનર્સનો ઉપયોગ થાય છે અને તેમાં ઇલેક્ટ્રોનિક્સની ખૂબીઓ કામે લગાડવામાં આવે છે. આ પ્રકારનાં ફિંગરપ્રિન્ટ સ્કેનરમાં અગાઉથી કોઈ ઇમેજ સ્ટોર કરવામાં આવતી નથી. આપણે આંગળીની સપાટીને અત્યંત મોટી કરીને જોઈ શકીએ તો જણાય કે આપણી ફિંગરપ્રિન્ટ ઉપસેલી રેખાઓથી બને છે. આવા ઉપસેલા ભાગને અંગ્રેજીમાં ‘રીજ’ અને વચ્ચેના ખાડા જેવા ભાગને ‘વેલી’ કહે છે. આપણે જ્યારે પણ સ્કેનર પર આંગળી ફેરવીએ એટલે સ્કેનર પરનાં સેન્સર્સ આંગળી પરની ઉપસેલી રેખાઓ અને વચ્ચેના ખાડાની યુનિક પેટર્નને પારખી લે છે. આંગળી સ્કેનર પર ફરે એટલે ઉપસેલા ભાગથી એક બારીક કનેક્ટેડ સર્કિટ તૈયાર થાય છે, જ્યારે વેલીઝ ડિસકનેક્ટેડ રહે છે. આવી કનેક્ટેડ અને ડિસકનેક્ટેડ સર્કિટની પેટર્ન, દરેક વ્યક્તિ માટે હંમેશા યુનિક રહે છે એટલે તેના આધારે એ વ્યક્તિની ઓળખની ખરાઈ થાય છે!